Χορήγηση άδειας εγγεγραμμένου παραλήπτη προϊόντων ειδικού φόρου κατανάλωσης
Χορήγηση άδειας εγγεγραμμένου παραλήπτη προϊόντων ΕΦΚ. Εγγραφή στο μητρώο εγγεγραμμένου παραλήπτη προϊόντων ΕΦΚ.
Ηλεκτρονική αίτηση άδειας εγγεγραμμένου παραλήπτη προϊόντων ΕΦΚ
Η αίτηση υποβάλλεται μέσω του πληροφοριακού συστήματος τελωνειακών ηλεκτρονικών υπηρεσιών ICISnet και συμπληρώνεται σύμφωνα με το υπόδειγμα του Παραρτήματος Ι της υπό στοιχεία Α.1136/01.09.2023 Απόφασης Υφυπουργού Εθνικής Οικονομίας και Οικονομικών (Β΄ 5401). Με την υποβολή της ηλεκτρονικής αίτησης ο ενδιαφερόμενος συνυποβάλλει ηλεκτρονικά τα δικαιολογητικά που περιγράφονται στην καρτέλα "Τι θα χρειαστείτε". Για οποιαδήποτε πληροφορία μπορείτε να επικοινωνήσετε με την Διεύθυνση Ειδικών Φόρων Κατανάλωσης και ΦΠΑ στο email finexcis@aade.gr ή με την αρμόδια τελωνειακή αρχή σύμφωνα με τα στοιχεία επικοινωνίας που θα βρείτε στην ενότητα "Σχετικού σύνδεσμοι" της καρτέλας "Βασικές πληροφορίες".
Να παραλαμβάνει, στο πλαίσιο των επιχειρηματικών δραστηριοτήτων του, προϊόντα υποκείμενα σε ειδικό φόρο κατανάλωσης προερχόμενα από άλλα κράτη μέλη της Ε.Ε., τα οποία τελούν υπό καθεστώς αναστολής.
Να μην έχει καταδικαστεί βάσει τελεσίδικης ποινικής απόφασης για παραβάσεις των σχετικών περί λαθρεμπορίας διατάξεων της παρ. 2 του άρθρου 119Α, σε συνδυασμό με τα άρθρα 155 και επόμενα του ν. 2960/2001, ή για οποιαδήποτε άλλο αδίκημα που σχετίζεται με την πώληση, διανομή, αποθήκευση, παραλαβή ή αποστολή λαθραίων προϊόντων ειδικού φόρου κατανάλωσης, ή σχετική με τα ανωτέρω νομιμοποίηση εσόδων από παράνομες δραστηριότητες ή να μην έχει εκδοθεί σε βάρος του τελεσίδικα απόφαση διοικητικού ή πολιτικού δικαστηρίου περί συμμετοχής σε πώληση, διανομή, αποθήκευση, παραλαβή ή αποστολή λαθραίων προϊόντων υποκείμενων σε ΕΦΚ ή σχετική με τα ανωτέρω νομιμοποίησης εσόδων από παράνομες δραστηριότητες.
Να παρέχει την προβλεπόμενη στην υπό στοιχεία Α.1136/01.09.2023 Απόφαση Υφυπουργού Εθνικής Οικονομίας και Οικονομικών (Β΄ 5401) εγγύηση.
Προϋποθέσεις περί μη τέλεσης αξιόποινων πράξεων
Ενημέρωση/Ανάρτηση εγγράφου μέσω Πληροφοριακού Συστήματος
Η διαδικασία αφορά στη χορήγηση άδειας εγγεγραμμένου παραλήπτη προϊόντων υποκείμενων σε ειδικό φόρο κατανάλωσης (ΕΦΚ) (ενεργειακών, αλκοολούχων, καπνικών) και απευθύνεται σε φυσικά ή νομικά πρόσωπα που επιθυμούν, στο πλαίσιο των επιχειρηματικών δραστηριοτήτων τους, να παραλαμβάνουν προϊόντα υποκείμενα σε ειδικό φόρο κατανάλωσης προερχόμενα από άλλο κράτος μέλος της Ε.Ε. τα οποία διακινούνται υπό καθεστώς αναστολής. Τα εν λόγω πρόσωπα δεν επιτρέπεται να παράγουν, να μεταποιούν, να κατέχουν, να αποθηκεύουν ή να αποστέλλουν υποκείμενα σε ειδικό φόρο κατανάλωσης προϊόντα τα οποία τελούν υπό καθεστώς αναστολής.
Η παρεχόμενη εγγύηση πρέπει να καλύπτει το σύνολο των φορολογικών επιβαρύνσεων που αναλογούν στα παραλαμβανόμενα κάθε φορά προϊόντα. Διαφορετικά, η εγγύηση αναπροσαρμόζεται με την προσκόμιση συμπληρωματικής εγγύησης στην Τελωνειακή Αρχή έκδοσης της άδειας, πριν από την έναρξη της διακίνησης. Το ποσό της εγγύησης πρέπει να είναι τουλάχιστον ίσο με το μέσο όρο των τριών υψηλότερων καταβληθέντων ποσών φορολογικών επιβαρύνσεων για παραλαβές προϊόντων του προηγούμενου έτους. Κατά το πρώτο έτος έκδοσης της άδειας, η εγγύηση πρέπει να καλύπτει το σύνολο των φορολογικών επιβαρύνσεων που αναλογούν στα παραλαμβανόμενα κάθε φορά προϊόντα τα οποία κατά δήλωση του ενδιαφερόμενου πρόκειται να παραληφθούν κατά το πρώτο έτος άσκησης της εν λόγω δραστηριότητας. Η παρεχόμενη εγγύηση είναι τουλάχιστον ετήσιας ή αορίστου διάρκειας.
Αντίγραφο αστυνομικής ταυτότητας ή άλλου, σύμφωνα με τις κείμενες διατάξεις, αποδεικτικού στοιχείου της ταυτότητας του φυσικού προσώπου ή προκειμένου για νομικά πρόσωπα, των νόμιμων εκπροσώπων τους.
Εκτύπωση προσωποποιημένης πληροφόρησης του ηλεκτρονικού συστήματος TAXISNET.
Πιστοποιητικό ισχύουσας νόμιμης εκπροσώπησης από το Γ.Ε.ΜΗ.
Φορολογική ενημερότητα του αιτούντος φυσικού ή νομικού προσώπου.
Ενιαίο Πιστοποιητικό Δικαστικής Φερεγγυότητας.
Υπεύθυνη Δήλωση του άρθρου 8 του ν. 1599/1986 στην οποία δηλώνεται από το φυσικό πρόσωπο ότι δεν έχει καταδικαστεί για τις παραβάσεις της περ. γ της παρ. 1 του άρθρου 4 της υπό στοιχεία Α.1136/01.09.2023 Απόφασης Υφυπουργού Εθνικής Οικονομίας και Οικονομικών (Β΄ 5401) και δεν τελεί υπό διαδικασία πτώχευσης κατά το χρόνο κατάθεσης της αίτησης,
Υπεύθυνη Δήλωση του άρθρου 8 του ν. 1599/1986 στην οποία δηλώνεται ότι ο νόμιμος εκπρόσωπος του νομικού προσώπου δεν έχει καταδικαστεί για τις παραβάσεις της περ. γ της παρ. 1 του άρθρου 4 της υπό στοιχεία Α.1136/01.09.2023 Απόφασης Υφυπουργού Εθνικής Οικονομίας και Οικονομικών (Β΄ 5401) και δεν τελεί υπό διαδικασία πτώχευσης κατά το χρόνο κατάθεσης της αίτησης,
Αντίγραφο ποινικού μητρώου του φυσικού προσώπου ή του νόμιμου εκπροσώπου στην περίπτωση νομικών προσώπων.
Αντίγραφο της άδειας ασκήσεως επαγγέλματος η οποία εκδίδεται κατ’ εφαρμογή των διατάξεων του άρθρου 6 του ν.2969/2001 (Α΄ 281) ή αναφορά του αριθμού της εν λόγω άδειας επί της υποβληθείσας αίτησης.
Εγγύηση σύμφωνα με τα οριζόμενα στο άρθρο 5 της υπό στοιχεία Α.1136/01.09.2023 Απόφασης Υφυπουργού Εθνικής Οικονομίας και Οικονομικών (Β΄ 5401).
Η προσωποποιημένη πληροφόρηση του TAXISNET θα περιλαμβάνει τα στοιχεία, τις δραστηριότητες καθώς και τις εγκαταστάσεις της επιχείρησης.
Απαιτείται για όλους τους δικαιούχους, ανεξαρτήτως της νομικής μορφής τους.
Απαιτείται για τα νομικά πρόσωπα, ανεξαρτήτως της νομικής μορφής τους.
Η φορολογική ενημερότητα αναζητείται αυτεπαγγέλτως υποχρεωτικά από την αρμόδια τελωνειακή αρχή σύμφωνα με τις διατάξεις του άρθρου 5 του ν. 3242/2004 (ΦΕΚ Α΄ 102).
Το ενιαίο πιστοποιητικό δικαστικής φερεγγυότητας για τα Δικαστήρια εντός ΟΣΔΔΥ-ΠΠ (Ολοκληρωμένο Σύστημα Διαχείρισης Δικαστικών Υποθέσεων Ποινικής και Πολιτικής Δικαιοσύνης) που διαθέτουν ηλεκτρονικό σύστημα αναζητείται αυτεπαγγέλτως από την αρμόδια τελωνειακή αρχή.
Σε περίπτωση που ο αιτών είναι φυσικό πρόσωπο.
Σε περίπτωση που ο αιτών είναι νομικό πρόσωπο.
Το αντίγραφο ποινικού μητρώου απαιτείται προκειμένου να διαπιστωθεί ότι το φυσικό πρόσωπο ή, προκειμένου για νομικά πρόσωπα, ο νόμιμος εκπρόσωπός τους δεν έχει καταδικαστεί τελεσίδικα για παραβάσεις των σχετικών περί λαθρεμπορίας διατάξεων της παρ. 2 του άρθρου 119Α του ν.2960/2001.
Απαιτείται από τις επιχειρήσεις που δραστηριοποιούνται στην παραγωγή ή μεταποίηση αιθυλικής αλκοόλης, μετουσιωμένης ή μη, αποσταγμάτων και αλκοολούχων ποτών.
Κατάθεση από τον αιτούντα (αποκλειστικά δια ζώσης)
Άδεια εγγεγραμμένου παραλήπτη προϊόντων ειδικού φόρου κατανάλωσης
Αίτηση Άδειας Εγγεγραμμένου Παραλήπτη προϊόντων ΕΦΚ
Με την έκδοση άδειας εγγεγραμμένου παραλήπτη τηρείται το Μητρώο Εγγεγραμμένου Παραλήπτη στο Σύστημα Ανταλλαγής Δεδομένων για Ειδικούς Φόρους Κατανάλωσης (System for the Exchange of Excise Data - SEED). Η αίτηση και τα απαραίτητα δικαιολογητικά υποβάλλονται ηλεκτρονικά, με εξαίρεση αυτά που αναζητούνται αυτεπαγγέλτως από την αρμόδια τελωνειακή αρχή και την εγγύηση του εγγεγραμμένου παραλήπτη, η οποία προσκομίζεται πρωτότυπη. Ως αρμόδιες τελωνειακές αρχές ορίζονται οι τελωνειακές περιφέρειες Αττικής, Θεσσαλονίκης καθώς και τα τελωνεία Πατρών, Καβάλας, Βόλου, Ρόδου, Κέρκυρας, Ηρακλείου, Μυτιλήνης και Σύρου, στη χωρική αρμοδιότητα των οποίων βρίσκεται η έδρα της επιχείρησης του αιτούντος. Για οποιαδήποτε πληροφορία μπορείτε να επικοινωνήσετε με την Διεύθυνση Ειδικών Φόρων Κατανάλωσης και ΦΠΑ στο email finexcis@aade.gr ή με την αρμόδια τελωνειακή αρχή σύμφωνα με τα στοιχεία επικοινωνίας που θα βρείτε στην ενότητα Σχετικοί σύνδεσμοι.
Ο νόμος 2960/2001 είναι ο Εθνικός Τελωνειακός Κώδικας, όπως έχει τροποποιηθεί και ισχύει. Το άρθρο 113 αναφέρεται, μεταξύ άλλων, στην αναγνώριση προσώπου ως εγγεγραμμένου παραλήπτη.
Καθορισμός όρων και προϋποθέσεων για τη χορήγηση άδειας εγγεγραμμένου παραλήπτη και άδειας περιστασιακά εγγεγραμμένου παραλήπτη προϊόντων υποκείμενων σε ειδικό φόρο κατανάλωσης και των διατυπώσεων για την εφαρμογή των παρ. 2 έως και 4 του άρθρου 113 του Εθνικού Τελωνειακού Κώδικα (ν.2960/2001, Α΄265)
Στο άρθρο 3 ορίζεται η έννοια του εγγεγραμμένου παραλήπτη. Στο άρθρο 18 καθορίζονται οι υποχρεώσεις του εγγεγραμμένου παραλήπτη.
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή, η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή). Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή, το αργότερο μέσα σε τριάντα (30) ημέρες, εκτός εάν από ειδικές διατάξεις προβλέπεται διαφορετική προθεσμία.
Η αίτηση παραλαμβάνεται ηλεκτρονικά μετά την υποβολή της από τον ενδιαφερόμενο στην αρμόδια τελωνειακή αρχή μέσω του πληροφοριακού συστήματος τελωνειακών ηλεκτρονικών υπηρεσιών ICISnet.
Η αρμόδια τελωνειακή αρχή παραλαμβάνει τα δικαιολογητικά που υποβάλλονται από τον ενδιαφερόμενο ηλεκτρονικά μέσω του πληροφοριακού συστήματος τελωνειακών ηλεκτρονικών υπηρεσιών ICISnet και με τα οποία αποδεικνύεται ότι πληρούνται οι προϋποθέσεις έκδοσης της άδειας εγγεγραμμένου παραλήπτη.
Η αρμόδια τελωνειακή αρχή αναζητά αυτεπάγγελτα τα δικαιολογητικά που εμπίπτουν στις διατάξεις περί αυτεπάγγελτης αναζήτησης, εκτός αν έχουν ήδη προσκομισθεί αυτοβούλως από τον ενδιαφερόμενο.
Η αρμόδια τελωνειακή αρχή παραλαμβάνει την εγγυητική επιστολή που υποβάλλεται πρωτότυπη από τον ενδιαφερόμενο.
Ο αρμόδιος υπάλληλος προβαίνει στον έλεγχο της αίτησης και των προβλεπόμενων δικαιολογητικών προκειμένου να διαπιστώσει αν στο πρόσωπο του αιτούντος πληρούνται οι προϋποθέσεις χορήγησης της άδειας εγγεγραμμένου παραλήπτη.
Από τον έλεγχο των δικαιολογητικών διαπιστώνεται ότι δεν πληρούνται οι προϋποθέσεις για την έκδοση της άδειας του εγγεγραμμένου παραλήπτη και η αίτηση του ενδιαφερόμενου προσώπου απορρίπτεται.
Η αρμόδια τελωνειακή αρχή προβαίνει στην έκδοση της άδειας του εγγεγραμμένου παραλήπτη μέσω του πληροφοριακού συστήματος τελωνειακών ηλεκτρονικών υπηρεσιών ICISnet.
Η αίτηση πρωτοκολλείται και ανατίθεται σε αρμόδιο υπάλληλο.
Δεν υποβάλλονται ηλεκτρονικά τα δικαιολογητικά τα οποία η αρμόδια τελωνειακή αρχή υποχρεούται να αναζητήσει αυτεπαγγέλτως από τις κατά περίπτωση αρμόδιες υπηρεσίες, καθώς και η εγγύηση, η οποία προσκομίζεται πρωτότυπη.
Τα δικαιολογητικά που αναζητούνται αυτεπάγγελτα από την αρμόδια τελωνειακή αρχή είναι το αντίγραφο ποινικού μητρώου, το αποδεικτικό φορολογικής ενημερότητας και το ενιαίο πιστοποιητικό δικαστικής φερεγγυότητας.
Το ενδιαφερόμενο πρόσωπο ενημερώνεται για την απόρριψη της αίτησής του ψηφιακά μέσω του πληροφοριακού συστήματος τελωνειακών ηλεκτρονικών υπηρεσιών ICISnet.
Το ενδιαφερόμενο πρόσωπο ενημερώνεται ψηφιακά για την έκδοση της άδειας ηλεκτρονικά μέσω του πληροφοριακού συστήματος τελωνειακών ηλεκτρονικών υπηρεσιών ICISnet. Η εν λόγω άδεια εκδίδεται σύμφωνα με το υπόδειγμα του Παραρτήματος ΙΙ της υπό στοιχεία Α.1136/01.09.2023 απόφασης Υφυπουργού Εθνικής Οικονομίας και Οικονομικών (Β΄ 5401) και αντίτυπο αυτής χορηγείται στον συναλλασσόμενο. Για την έκδοση της άδειας εγγεγραμμένου παραλήπτη η τελωνειακή αρχή έκδοσης της άδειας ενημερώνει σχετικά το αρμόδιο Τελωνείο Ελέγχου Εγγεγραμμένου Παραλήπτη.
Παραλαβή και πρωτοκόλληση της ηλεκτρονικής αίτησης
Παραλαβή των δικαιολογητικών ηλεκτρονικά
Απόρριψη της αίτησης για την έκδοση της άδειας εγγεγραμμένου παραλήπτη
Έκδοση της άδειας εγγεγραμμένου παραλήπτη
Κατάλογος τηλεφώνων, email και ταχ. δ/νσεων Τελωνείων και τοπικών τελωνειακών γραφείων
Τηλεφωνικός κατάλογος ομάδας υποστήριξης ICISnet